הרצח של ורסצ'ה: סיפור פשע אמריקאי
פרקים

| מס' בסדרה | מס' בעונה | שם הפרק    | תאריך שידור מקורי | רייטינג |  |  |
| --- | --- | --- | --- | --- | --- | --- |
| 11 | 1 | The Man Who Would Be Vogue | ראיין מרפי | טום רוב סמית | 17 בינואר 2018 | 2.22 |
בבוקר ה-15 ביולי 1997, מעצב האופנה ג'אני ורסצ'ה נורה מחוץ לאחוזתו שבמיאמי ביץ' בידי אנדרו קוננן. שבע שנים קודם לכן, קוננן פוגש את ורסאצ'ה במועדון לילה להט"בי בסן פרנסיסקו, ולמחרת מספר על כך לשותפיו לדירה, אם כי מרבית הפרטים שהוא מספר להם מוגזמים או מפוברקים. בהמשך, קוננן מתלווה אל ורסצ'ה להצגת האופרה "Capriccio". בהווה, קוננן נמלט מזירת הפשע. ורסאצ'ה מובהל לבית חולים שם נקבע מותו. בעוד המשטרה משתפת פעולה עם הרשויות הפדרליות, אחותו של ורסצ'ה, דונטלה ואחיו, סאנטו, מתכננים את עתיד האימפריה העסקית של אחיהם. קוננן רוכש עיתונים המסקרים את הרצח.
| 12 | 2 | Manhunt | נלסון קראג | טום רוב סמית | 24 בינואר 2018 | 1.42 |
במרץ 1994, ג'אני ורסצ'ה מאובחן כחולה בסרטן. שלוש שנים לאחר מכן, אנדרו קוננן מגיע למיאמי לאחר שברח מקרוליינה הדרומית ועובר למוטל בזהות בדויה. הוא עוסק בזנות ומטפח את האובססיה שלו אודות ורסצ'ה. בינתיים, ורסצ'ה מתמודד עם היעדר השראה בעבודתו תוך שהוא מסתייג מהצעת נישואין שקיבל מבן-זוגו אנטוניו. בעודו מבלה במועדון לילה ערב אחד, קוננן מפתיע את ורסאצ'ה ואת אנטוניו ומנסה לעקוב אחריהם, ללא הצלחה.
| 13 | 3 | A Random Killing | גווינית׳ הורדר-פייטון | טום רוב סמית | 31 בינואר 2018 | 1.26 |
במאי 1997, לי מיגלין (אנ'), איש נדל"ן משיקגו, נמצא מת במוסך שלו. שבוע קודם לכן, מגלין מזמין לביתו את אנדרו קוננן, שאותו הוא מכיר כנער ליווי, לאחר שמרילין, אשתו, עוזבת את העיר על מנת לקדם את מותג הבושם שלה. קוננן הורג את מיגלין וגונב את הלקסוס שלו. בהווה, בלשים מוצאים מגזינים פורנוגרפיים הומוסקסואליים מסביב לגופתו של מיגלין. מרילין מתעקשת שהם נשתלו במקום על ידי הרוצח. בהמשך, הרשויות מאכנות את הטלפון הסלולרי שברכב אותו גנב קוננן, שמגלה על כך לאחר שכוונת הרשויות הודלפה לתקשורת. הוא נוטש את הרכב בפנסוויל, ניו ג'רזי, רוצח את ויליאם ריס וגונב ממנו את הטנדר האדום שלו. מרילין, בינתיים, מתמודדת עם אבלה כשהיא ממשיכה לקדם את הבושם שלה.
| 14 | 4 | House by the Lake | דניאל מינאהאן | טום רוב סמית | 7 בפברואר 2018 | 0.98 |
באפריל 1997 אנדרו קוננן מפתה את ג'ף טרייל, מכר ותיק שלו, להגיע לדירת לופט במיניאפוליס בה מתגורר מאהבו לשעבר, דייוויד מדסון, מכה את ראשו בפטיש ורוצח אותו. קוננן מאלץ את מדסון לשתף איתו פעולה ולברוח איתו למקסיקו. כאשר משטרת מיניאפוליס מגלה את גופתו של טרייל עולה החשד שמדסון הוא הרוצח. המשטרה חוקרת את הוריו של מדסון, שמאמינים באמונה שלמה כי בנם חף מפשע. כשמדסון מתעמת עם קוננן על שקריו, קוננן מבין שהוא איבד את השפעתו על מדסון ויורה בו בסמוך לאגם במינסוטה.
| 15 | 5 | Don't Ask Don't Tell | דניאל מינאהאן | טום רוב סמית | 14 בפברואר 2018 | 0.91 |
ביוני 1995, ג'אני ורסצ'ה מתעלם מאי-הסכמתה של דונטלה ומעניק ראיון תקשורתי בו הוא מדבר גלויות על המיניות שלו. בנובמבר 1995, ג'ף טרייל, סגן בחיל הים האמריקני, נחשד כהומוסקסואל לאחר שהציל חבר ותיק מתקיפה בסן דייגו. לאחר ניסיון התאבדות, טרייל יוצא לגיי בר בו הוא פוגש באנדרו קוננן. בהמשך, טרייל מעניק ראיון על הומופוביה בצבא, במהלכו הוא מחליט לעזוב את חיל הים. שנתיים לאחר מכן, קוננן נתקל בטרייל ובדייוויד מדסון במיניאפוליס. השניים מנסים להתחמק ממנו. קוננן, נטוש וכועס, מחליט לרצוח את טרייל.
| 16 | 6 | Descent | גווינית׳ הורדר-פייטון | טום רוב סמית | 28 בפברואר 2018 | 1.10 |
בשנת 1996, קוננן מתגורר בלה הויה, קליפורניה עם נורמן בלוכפורד, איש עסקים בגיל העמידה. במהלך מסיבת יום ההולדת ה-27 שלו, קוננן מנסה להרשים את דייוויד מדסון, בכך שהוא מתאר פרטים שקריים רבים על חייו. לאחר שקוננן פונה אל נורמן עם דרישות כספיות לא הגיוניות - הוא עוזב את הבית. הוא מוציא אלפי דולרים בניסיון לזכות בליבו של מדסון, אך זה בסופו של דבר מחליט לנתק כל קשר עימו. לאחר מכן, קוננן מתדרדר לסמים ועושה אאוטינג לג'ף טרייל בפניו אביו, מה שגורם לטרייל לאיים עליו לפני שהוא עובר לגור במיניאפוליס. בעקבות התקף דיכאון קשה וסמים, קוננן מתאחד עם אמו, ולבסוף מודיע לה שגם נוסע למיניאפוליס.
| 17 | 7 | Ascent | גווינית׳ הורדר-פייטון | טום רוב סמית | 7 במרץ 2018 | 0.92 |
בשנת 1992, ורסצ'ה לוחץ על דונטלה להשתלט על החברה, אם ימות. ורסצ'ה מתקשה לעצב שמלה יחד עם דונטלה, הוא מאובחן כחולה בסרטן האוזן ונוסע למיאמי כדי להחלים, ובכך מאלץ את דונטלה להמשיך את העבודה בלעדיו. באותה שנה, קוננן, המתגורר עם אמו, מתחיל לעבוד כנער ליווי עבור גברים מבוגרים. הוא מפתח מערכת יחסים עם האדריכל לינקולן אסטון, חבר קרוב של נורמן בלוכפורד, אך אסטון נפרד ממנו לאחר שהוא מגלה על היחסים בין קוננן לבין דייוויד מדסון. קוננן מנסה להתפייס עם אסטון, ובסופו של דבר רוצח אותו. קוננן רב עם אמו ועוזב את ביתה, ועובר לגור יחד עם בלוכפורד.
| 18 | 8 | Creator / Destroyer | מאט בומר | טום רוב סמית, מאגי כהן | 14 במרץ 2018 | 1.00 |
בשנת 1957 באיטליה, ורסצ'ה הצעיר מתחיל לעצב בגדים בהדרכת אמו התופרת. בשנת 1980, קוננן הצעיר זוכה ליחס מועדף מאביו, סוכן בורסה בשם מודסטו, שמתעלל באמו ובאחיו. שבע שנים לאחר מכן, קונאנאן מלהטט בבית ספר פרטי ויוצא בחשאי עם גברים מבוגרים. בינתיים, מודסטו בורח למנילה לאחר שפוטר בגין מעילה מלקוחות קשישים וגילה שהוא מבוקש על ידי ה-FBI, כשהוא משאיר מאחור את משפתחו חסרת פרוטה. קונאנאן נוסע בעקבותיו, מתעמת איתו על האישומים הפליליים נגדו, אך אביו דוחה אותו, לאכזבתו. עם חזרתו לארצות הברית, קונאנאן מנסה להתקבל לעבודה בבית מרקחת, שם הוא משקר למנהל ואומר שאביו הוא הבעלים של מטעי אננס.
| 19 | 9 | Alone | דניאל מינאהאן | טום רוב סמית | 21 במרץ 2018 | 1.20 |
בערב ה-15 ביולי 1997, קוננן מתחבא בבית סירות במיאמי ביץ', בניסיון להתחמק מרשויות החוק, הן המקומיות והן הפדרליות. במהלך היומיים הבאים, הוא מנסה לעזוב את עיר, אך ללא הצלחה. בעוד הרשויות חוקרות את מרי אן ואת רוני, מרילין מתמודדת עם העובדה שקוננן לא נענש על רצח בעלה. במקביל, חברתו של קוננן אליזבת קוט פונה אליו דרך ראיון טלוויזיה, אביו של דייוויד מדסון מתעקש כי בנו הוא קורבן, ומודסטו משתמש בסיפורו של בנו בניסיון למשוך תשומת לב לאחר שקוננן מתקשר אליו בבקשת עזרה. ב-22 ביולי 1997, כאשר ורסאצ'ה נקבר בקרב משפחתו באגם קומו, איטליה, דונטלה אומרת לאנטוניו שהוא לא יכול להישאר בבית. למחרת בבוקר, הרשויות מאתרות ומאגפות את קוננן, שיורה לעצמו כדור בפה. מאוחר יותר, קוננן נקבר במאוזוליאום ציבורי בעוד דונטלה מתכוננת להיפגש עם עורכי הדין של ורסאצ'ה ואנטוניו מנסה להתאבד.